Edwin Ruud

Edwin Ruud (1854–1932) var en norsk-amerikansk VVS-ingeniør, oppfinner og gründer. Han utviklet gjennomstrømningsberedere. Han etablerte Ruud Manufacturing Company i Pittsburgh, som i 1959 ble oppkjøpt av Rheem Manufacturing Company, som fortsatt fører Ruud som merkenavn.

Liv og virke 

Edvin Ruud vokste opp på Nedre Rud ved Kykkelsrud i Askim og flyttet senere med familien til Torper gård i Eidsberg. Han utdannet seg til ingeniør ved Horten tekniske skole og arbeidet ved flere mekaniske verksteder, særlig i Sverige.

I 1880-årene utvandret Ruud til Amerika, og i 1897 begynte han å arbeide for George Westinghouse i Fuel Gas and Manufacturing Company i Pittsburgh. Han tok sine første patenter på et filtreringsaggregat og en automatisk destillator og rettet sin interesse mot varmtvannsberedere. Ruud patenterte i 1889 en automatisk, gassfyrt varmtvannsbereder med lagringstank.

I 1897 sluttet Ruud i Fuel Gas and Manufacturing Company og gikk i stedet i kompaniskap med rørleggeren James Hay.

Ruud Manufacturing Company utviklet gjennomstrømningsberedere til både husholdninger og industri, kjøpte opp flere mindre VVS-bedrifter, og hadde salgskontorer og verksteder i både Amerika og Europa.

Han ble tildelt en rekke priser og æresbevisninger i USA og Norge. I 1929 ble han utnevnt til kommandør av St. Olavs Orden.

Han giftet seg sent i livet med sangerinnen Minna Kaufmann (1872–1953).

Edwin Ruud hadde ingen egne barn og testamenterte en stor del av sin formue til allmennyttige formål, blant annet en pleie- og omsorgsinstitusjon i Indre Østfold.

Referanser

Eksterne lenker 
 

Oppfinnere fra USA
Ingeniører fra USA
Norske maskiningeniører
Kommandører av St. Olavs Orden
Personer fra USA født i Norge
Personer fra Askim kommune